**คำกล่าวรายงาน**

**วันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ปี 2562**

**ของ**

**นายทรงพันธ์ จันทร์สว่าง เกษตรจังหวัดขอนแก่น**

**วันที่ 7 มีนาคม 2562 เวลา 10.00 น.**

**ณ ศูนย์เรียนรู้การเพิ่มประสิทธิภาพการผลิตสินค้าเกษตรอำเภอภูผาม่าน**

**จังหวัดขอนแก่น**

**…………………………**

เรียน รองอธิบดีกรมส่งเสริมการเกษตร (ว่าที่ร้อยตรีสมสวย ปัญญาสิทธิ์)

ในนามของคณะผู้จัดงานวันถ่ายทอดเทคโนโลยี เพื่อเริ่มต้นฤดูกาลผลิตใหม่ (Field Day) ปี 2562 ขอขอบพระคุณท่านว่าที่ร้อยตรีสมสวย ปัญญาสิทธิ์ รองอธิบดีกรมส่งเสริมการเกษตร เป็นอย่างสูง ที่ให้เกียรติมาเป็นประธานพิธีเปิดงานในวันนี้

กระทรวงเกษตรและสหกรณ์ มีนโยบายให้หน่วยงานในสังกัด ร่วมกันจัดกิจกรรมวันถ่ายทอดเทคโนโลยีเพื่อเริ่มต้นฤดูกาลผลิตใหม่ หรือที่เรียกว่า งานวัน Field Day เพื่อเปิดโอกาสให้เกษตรกรได้เข้ามาเรียนรู้ รับทราบเทคโนโลยีการผลิตใหม่ๆ ช่องทางการตลาด ข้อมูลข่าวสาร การเลือกใช้เทคโนโลยีที่เหมาะสมกับสภาพพื้นที่ ตลอดจนได้แลกเปลี่ยนเรียนรู้กับเกษตรกรด้วยกันเอง รวมทั้งนักวิชาการ ผู้เชี่ยวชาญในแต่ละสาขา ซึ่งเป็นตัวแทนจากหน่วยงานต่างๆ การจัดงาน Field day ใช้ศูนย์เรียนรู้การเพิ่มประสิทธิภาพการผลิตสินค้าเกษตร หรือ ศพก. เป็นสถานที่จัดงาน และเป็นแหล่งเรียนรู้ทางการเกษตร ที่มีเกษตรกรผู้นำเป็นผู้บริหารจัดการ ภายใต้การสนับสนุนของทุกหน่วยงานในสังกัดกระทรวงเกษตรและสหกรณ์ การจัดงาน Field day จึงเป็นสัญญาณของการเริ่มต้นฤดูการผลิตใหม่ ที่เหมาะสมของเกษตรกร

สำหรับการจัดงานวัน Field Day ณ ศูนย์เรียนรู้การเพิ่มประสิทธิภาพการผลิตสินค้าเกษตร  
อำเภอภูผาม่าน จังหวัดขอนแก่น ในวันนี้ ได้นำเทคโนโลยีการเพิ่มประสิทธิภาพการผลิตหน่อไม้ฝรั่ง จำนวน 4 สถานี เพื่อให้เกษตรกรได้เรียนรู้ คือ 1. สถานีการจัดการดินปุ๋ย โดยนายธีระศักดิ์ เค้พวง (YSF) และสำนักงานพัฒนาที่ดินจังหวัดขอนแก่น 2. สถานีเทคโนโลยีการผลิต การเพาะกล้า และการปลูก โดยนายสมหมาย เห็มมันตรา ประธานแปลงใหญ่หน่อไม้ฝรั่ง 3. สถานีระบบน้ำหยดควบคุมโดยแผงโซล่าเซลล์ โดยนายอภิรักษ์ โพธิ์รัตน์ และศูนย์ส่งเสริมเทคโนโลยีการเกษตร ด้านวิศวกรรมเกษตร จังหวัดร้อยเอ็ด และ 4. สถานีการป้องกันกำจัดศัตรูพืชโดยชีววิธี โดยนายอภิเษก ประเสริฐ ประธาน ศพก. และกลุ่มอารักขาพืช สำนักงานเกษตรจังหวัดขอนแก่น และยังมีการให้บริการด้านการเกษตร การจัดนิทรรศการให้ความรู้จากหน่วยงานต่างๆ ประกอบด้วย

1. การจัดแสดงนวัตกรรมเครื่องจักรกลทางการเกษตร การแข่งขันการซ่อมเครื่องจักรกลทางการเกษตร โดยศูนย์ส่งเสริมเทคโนโลยีการเกษตรด้านวิศวกรรมเกษตร จังหวัดร้อยเอ็ด

3./นิทรรศการ…

1. นิทรรศการแสดงผลิตภัณฑ์ โดยศูนย์ส่งเสริมและพัฒนาอาชีพการเกษตร จังหวัดขอนแก่น (ศูนย์ผึ้ง)
2. นิทรรศการแสดงผลิตภัณฑ์จากข้าว โดยศูนย์เมล็ดพันธุ์ข้าวขอนแก่น
3. นิทรรศการสหกรณ์ โดยสำนักงานสหกรณ์จังหวัดขอนแก่น
4. นิทรรศการบัญชีครัวเรือน โดยสำนักงานตรวจบัญชีสหกรณ์จังหวัดขอนแก่น
5. นิทรรศการ การผลิตอ้อยคุณภาพ โดยโรงงานน้ำตาลมิตรภูเวียง
6. นิทรรศการและการแสดงผลงาน ศพก. 50 แหล่งท่องเที่ยวเชิงเกษตรต้องชม โดยสำนักงานเกษตรอำเภอภูผาม่าน ร่วมกับ ศพก.ภูผาม่าน
7. นิทรรศการการหยุดเผา โดย สำนักงานเกษตรจังหวัดขอนแก่น
8. นำเสนอกระบวนการรับซื้อหน่อไม้ฝรั่ง โดย บริษัท ซิน ตง หยาง ฟู้ด จำกัด

นอกจากนี้ ยังมีกิจกรรมออกร้านจำหน่ายสินค้า ของกลุ่มวิสาหกิจชุมชน กลุ่มแม่บ้านเกษตรกร กลุ่มส่งเสริมอาชีพ SF YSF และจุดบริการน้ำดามจากธนาคารเพื่อการเกษตรและสหกรณ์การเกษตร การจัดงานในครั้งนี้ มีเกษตรกรในพื้นที่และพื้นที่ใกล้เคียงมาร่วมงาน ประมาณ 300 คน รวมทั้งได้รับความอนุเคราะห์ ความร่วมมือเป็นอย่างดีจากท่านนายอำเภอ ภูผาม่าน หน่วยงานฝ่ายปกครอง ฝ่ายทหาร กำนัน ผู้ใหญ่บ้าน องค์กรปกครองส่วนท้องถิ่น หน่วยงานในสังกัดกระทรวงเกษตรและสหกรณ์ กลุ่มเกษตรกร สถาบันเกษตรกร Smart Farmer และ Young Smart Famer ในจังหวัดขอนแก่น

โอกาสนี้ ผมขอเรียนเชิญท่านรองอธิบดีกรมส่งเสริมการเกษตร กล่าวเปิดงานวันถ่ายทอดเทคโนโลยี เพื่อเริ่มต้นฤดูกาลผลิตใหม่ (Field Day) ปี 2562 มอบรางวัลแก่เกษตรกร ผู้ชนะการแข่งขันการซ่อมเครื่องจักรกลทางการเกษตร และเยี่ยมชมนิทรรศการ กิจกรรมในงาน เป็นลำดับถัดไป

ขอเรียนเชิญครับ